Diari Oficial de la Generalitat Valenciana


Sumari del DOGV 4737, del 22-04-2004 (2004/3411)

Informació pública de la convocatòria del concurs de mobilitat per cobrir amb personal funcionari de carrera cinc places d'agent de la policia local.
-----------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3411


Data del document
:   17-02-2004

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * administració local
    * policia

Informació pública de la convocatòria del concurs de mobilitat per cobrir amb personal funcionari de carrera cinc places d'agent de la policia local. [2004/M3411]
  
En compliment de l'acord adoptat per la Junta de Govern, de data 13 de febrer de 2004, es publica la convocatòria del concurs de mobilitat per cobrir amb personal funcionari de carrera cinc places d'agent de la policia local, segons les bases següents:
  
Primera. Objecte de la convocatòria
  
És objecte de la present convocatòria el proveïment amb funcionaris de carrera de cinc places d'agents de la policia local vacants en la plantilla de personal funcionari d'aquest Ajuntament, incloses en l'oferta pública d'ocupació per al 2004, enquadrades a l'escala d'administració especial, subescala B) serveis especials, classe a) policia local i els seus auxiliars.
  
El proveïment de les places de la present convocatòria es durà a terme pel sistema selectiu de concurs, per possibilitar la mobilitat entre funcionaris de l'assenyalada categoria, que exerceixen els seus càrrecs en municipis de la Comunitat Valenciana, en aplicació del que disposa el Decret 88/2001, de 24 d'abril, del Govern Valencià, i Ordre de la Conselleria de Justícia i Administracions Públiques d'1 de juny de 2001. Els 13 places restants de la mateixa categoria, incloses en l'oferta de 2004, es destinaran a oposició lliure.
  
Les places que no resulten cobertes s'acumularan a les convocades per oposició lliure.
  
1.1. Retribució.
  
Les places convocades estan dotades amb el sou corresponent al grup C, dues pagues extraordinàries, triennis i altres retribucions complementàries que pertoquen d'acord amb la legislació vigent i acords municipals.
  
1.2. Publicitat de la convocatòria.
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'anuncis del Servei de Recursos Humans i se n'inserirà un extracte al Boletín Oficial del Estado.
  
El text sencer de les bases serà remès a l'Institut Valencià de Seguretat Pública.
  
Segona. Condicions dels aspirants
  
Per a prendre part en l'oposició caldrà:
  
2.1. Condicions generals.
  
2.1.1. Ser funcionari de carrera en plaça d'agent de la policia local, integrat a la subescala de serveis especials, classe policia local i els seus auxiliars, de qualsevol dels municipis de la Comunitat Valenciana.
  
2.1.2. Haver estat, almenys dos anys, com a funcionari de carrera en el lloc de treball des del qual es concursa.
  
2.1.3. No faltar menys de cinc anys per a poder passar a la situació de segona activitat.
  
2.1.4. No patir cap malaltia ni defecte físic que impedesca el normal exercici de les funcions pròpies del càrrec, d'acord amb el quadre d'exclusions mèdiques annex a la convocatòria.
  
2.1.5. No trobar-se suspès ni inhabilitat en ferm per a l'exercici de funcions públiques. Si es produís la suspensió o la inhabilitació després de la resolució del concurs de mobilitat, per un procediment iniciat ans de la data de la convocatòria del concurs, es consideraran anul·lades totes les actuacions pel que fa a l'aspirant afectat.
  
2.1.6. Tenir els permisos que habiliten per a la conducció de vehicles automòbils i motocicletes destinats al servei d'urgències o emergències.
  
Tercera. Instàncies
  
3.1 Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria al Diari Oficial de la Generalitat Valenciana.
  
Els opositors manifestaran en la instància que reuneixen tots i cadascun dels requisits que s'exigeixen en la base segona, referits a la data en què acabe el termini de presentació de sol·licituds.
  
Així mateix, relacionaran en la sol·licitud els mèrits que al·leguen, acompanyant, en el moment de la presentació de la instància, els documents acreditatius dels expressats mèrits, d'entre els que figuren relacionats en el barem de la base setena. Els mèrits hauran d'haver-se contret abans de la data de la fi del termini de presentació de sol·licituds. Igualment manifestaran que es comprometen a prestar el preceptiu jurament o promesa.
  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. En aquest cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
Un cop transcorregut el termini de presentació de sol·licituds, les instàncies formulades seran vinculants per als peticionaris, i les destinacions adjudicades seran irrenunciables, llevat que, ans d'acabar el termini de presa de possessió, s'hagués obtingut una altra destinació per convocatòria pública. En aquest cas, caldrà comunicar tal circumstància a l'Ajuntament convocant de la plaça oferida i adjudicada.
  
En qualsevol moment del procés d'adjudicació podrà recaptar-se formalment dels interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.
  
3.2. Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat d'11,25 euros en concepte de taxes per drets d'examen.
  
Aquestes taxes es faran efectives, directament o mitjançant transferència, al compte Taxa inscripció proves selecció de la Caja de Ahorros del Mediterráneo situada a la plaça de Baix, número 11, de què és titular l'Ajuntament d'Elx i amb codi d'identificació següent: 2090 0006 14 7150244657. Caldrà especificar en el document d'ingrés a quina prova selectiva correspon.
  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
Quarta. Admissió d'aspirants
  
4.1. Relació d'aspirants.
  
Acabat el termini reglamentari de presentació de sol·licituds, la presidència de la corporació farà pública la llista provisional d'aspirants admesos i exclosos al BOP i al tauler d'edictes del Servei de Recursos Humans. Es concedirà un termini de 10 dies hàbils per corregir el defecte que haja ocasionat l'exclusió o per efectuar les al·legacions que es consideren oportunes, que seran tingudes en compte en la resolució per la qual s'aprove la llista definitiva que serà feta pública en la forma indicada.
  
4.2. Seran causes d'exclusió, a més de les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
Cinquena. Tribunal qualificador
  
La seua composició serà predominantment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1.Composició.
  
President: el de la corporació o membre d'aquesta en qui delegue.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local.
  
- El regidor delegat de la policia local.
  
- El cap de la Policia Local d'Elx.
  
- Un regidor del Grup Popular.
  
- Dos funcionaris de carrera, a proposta de la representació sindical.
  
Secretari: el de la corporació o funcionari en qui delegue.
  
5.2.Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el tribunal exercint llur respectiva especialitat tècnica.
  
5.4. Designació i publicitat.
  
La designació dels membres del tribunal i dels seus assessors es farà pública al BOP i al tauler d'edictes del Servei de Recursos Humans.
  
La publicació de la seua composició nominal es verificarà almenys un mes abans del començ de la celebració de les proves.
  
5.5. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de l'esmentada llei.
  
5.7. De l'absència del president.
  
Si un cop constituït el tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor, si n'hi ha, i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
 Sisena. Començament i desenvolupament de les proves
  
Un mes abans de la constitució del tribunal i la valoració de mèrits, s'anunciaran al BOP el dia, l'hora i local en què tindrà lloc.
  
L'ordre d'actuació dels aspirants en l'entrevista personal serà l'establit per sorteig celebrat a tal fi, per als exercicis de les proves selectives de l'oferta d'ocupació que no puguen realitzar-se conjuntament, i s'iniciarà per aquells interessats el primer cognom dels quals comence per la lletra V.
  
Els aspirants acudiran a la realització de cada prova proveïts del DNI perquè, en qualsevol moment, es puga comprovar la identitat d'aquests.
  
Setena. Procés selectiu
  
Constarà de proves psicotècniques, reconeixement mèdic i valoració de mèrits amb entrevista personal:
  
7.1. Proves psicotècniques. Consistiran en la superació d'un test d'aptitud i de personalitat que serà d'obligada realització i eliminatori. Es qualificarà d'apte o no apte.
  
El barem per al reconeixement psicotècnic, amb expressió dels factors a mesurar, serà el que consta a l'apartat I (aptituds mentals) i apartat II (personalitat), de l'annex III de l'Ordre de 5 de desembre de 1994, de la Conselleria d'Administració Pública, publicada al Diari Oficial de la Generalitat Valenciana de 23 de desembre de 1994.
  
Les característiques del test d'aptitud són les que consten a l'annex III/1/a de l'Ordre de 5 de desembre de 1994, esmentada anteriorment; i les característiques del test d'actitud figuren també a l'annex d'aquesta ordre.
  
Haurà de fer-se una anàlisi global de l'estructura de la personalitat i, si no s'ajusta al perfil establert, si el tècnic i el tribunal ho consideren oportú abans de l'eliminació de l'aspirant, aquestes proves hauran de ser contrastades mitjançant entrevista.
  
Per tal d'assolir la qualificació d'apte, els aspirants hauran de superar com a mínim, en el cas dels factors d'aptitud, quatre dels sis factors a mesurar, i hauran de superar en tots els casos el factor d'agilitat mental.
  
La superació d'aquestes proves als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la seua realització i, durant aquest període, eximirà l'aspirant de tornar-les a fer.
  
7.2. Reconeixement mèdic
  
Obligatori i eliminatori. Consistirà en la superació d'un examen mèdic mitjançant el qual s'acreditarà que no es pateix cap de les causes d'exclusió que són a l'annex i d'aquestes bases.
  
Es farà quan ja s'hagen celebrat la prova objectiva i l'entrevista personal i només prendran part en el reconeixement mèdic aquells concursants que, havent superat la totalitat de les proves efectuades fins el moment, tinguessen cabuda en el nombre de places convocades.
  
La superació d'aquesta prova, homologada expressament per l'IVASP, tindrà una validesa d'un any des de la seua realització. Quedaran exempts de fer-la aquells que, en aquest període, l'hagen superada, sempre que no es produesquen malalties o mals que, a juí del facultatiu mèdic, justifiquen tornar-les a passar.
  
7.3. Valoració de mèrits. Els mèrits que podran ser al·legats pels aspirants són els que consten en el següent
  
Barem de mèrits Punts
  
7.3.1. Titulació acadèmica
  
Fins un màxim de 15 punts.
  
a) Doctor: 10,00
  
b) Llicenciat o equivalent: 8,00
  
c) Diplomat universitari o equivalent: 7,00
  
d) Diplomat en Criminologia: 7,00
  
7.3.2. Grau personal
  
Fins un màxim de 3 punts.
  
Per tenir un determinat grau personal dins de la carrera administrativa:
  
a) Per tenir un grau personal superior al nivell del lloc sol·licitat: 3,00
  
b) Per tenir un grau personal igual al nivell del lloc sol·licitat: 2,00
  
c) Per tenir un grau personal inferior al nivell del lloc sol·licitat: 1,00
  
7.3.3. Antiguitat
  
Fins un màxim de 20 punts.
  
a) Per cada any complet d'antiguitat en la mateixa escala i categoria de la policia local o superior: 1,50
  
b) Per cada any complet d'antiguitat en categoria inferior de la policia local: 1,25
  
c) Per cada any complet d'antiguitat prestat en altres forces i cossos de seguretat. Fins un màxim de 10 punts: 0,50
  
d) Per cada any complet d'antiguitat prestat en qualsevol administració pública. Fins un màxim de 10 punts: 0,25
  
7.3.4. Altres mèrits
  
Fins un màxim de 15 punts.
  
a) Coneixement de valencià acreditat amb certificació oficial de la Junta Qualificadora de Coneixements de Valencià:
  
- Coneixement oral. 0,75
  
- Certificat de grau elemental 1,25
  
- Certificat de grau mitjà 2,50
  
- Certificat de grau superior 3,00
  
b) Coneixement d'un o més idiomes acreditats documentalment mitjançant certificació expedida per facultat o escola oficialment reconeguda.
  
Per cadascun d'ells.: 3,00
  
c) Per la superació de cadascun dels distints cursos complets, que conformen els estudis oficials de les distintes facultats o escoles oficials d'idiomes: 0,60
  
7.3.5. Cursos
  
a) Organitzats Per l'IVASP o organismes anàlegs. Fins un màxim de 30 punts
  
Per la realització de cursos organitzats per l'IVASP u homologats por aquest
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
b) Impartir hores de classe com a professor en els cursos, es valorarà segons el barem Certificat d'aprofitament.
  
Fins 10 punts com a màxim
  
7.3.6. Premis, distincions i condecoracions.
  
Fins un màxim de 10 punts.
  
a) Per estar en possessió de la placa col·lectiva al mèrit policíac de la Generalitat Valenciana: 1,00
  
b) Per estar en possessió de la placa individual al mèrit policíac de la Generalitat Valenciana: 3,00
  
c) Por estar en possessió de la medalla al mèrit policíac de la Generalitat Valenciana: 2,00
  
d) Por ser objecte de felicitació o menció individual pel director general de la conselleria competent en matèria de policia local.
  
Per cadascuna d'elles: 1,00
  
e) Por ser objecte de felicitació o menció col·lectiva pel director general de la conselleria competent en matèria de policia local.
  
Per cadascuna d'elles: 0,25
  
f) Por condecoracions concedides por altres administracions públiques, com a reconeixement a la lloable, extraordinària i meritòria actuació policíaca.
  
Per cadascuna d'elles:
  
- Concedida a títol individual: 0,50
  
- Concedida a títol col·lectiu: 0,25
  
g) Por premis, distincions, felicitacions o mencions concedides por altres administracions públiques com a reconeixement a la lloable, extraordinària i meritòria actuació policíaca, a títol individual.
  
Per cadascun d'ells: 0,25
  
7.3.7. Altres mèrits.
  
Fins un màxim de quatre punts.
  
a) Es valoraran els coneixements en administració i gestió de recursos humans i informàtica, títol de Socorrista Aquàtic, primers auxilis, curso de submarinisme, arts marcials, defensa personal, felicitacions, així com els cursos inclosos en el Pla de Formació Contínua, i altres degudament acreditats i no valorats als anteriors apartats, tots ells apreciats lliurement pel tribunal qualificador.
  
Per cada mèrit, fins: 0,25
  
b) La intervenció com a ponent en conferències i seminaris relacionats amb l'activitat policíaca i reconeguts per l'IVASP, es valoraran
  
Fins un màxim de: 0,50
  
c) Les publicacions relacionades amb l'activitat policíaca, es valoraran
  
Fins un màxim, per cadascuna d'elles de: 0,75
  
7.3.8. Prova i entrevista personal.
  
a) Prova objectiva.
  
Obligatòria. No eliminatòria. Qualificable de 0 a 6 punts.
  
Consistent en la realització de un qüestionari tipus test, amb un màxim de 50 preguntes i un mínim de 25, amb respostes alternatives, sobre coneixements del terme municipal, llista de carrers, servicis, institucions, organització i administració municipal i altres extrems de particular interès per a la població del municipi d'Elx.
  
b) Entrevista.
  
Obligatòria. No eliminatòria. Qualificable de 0 a 4 punts.
  
S'hi valoraran i comprovaran l'aptitud, eficàcia, iniciativa i experiència professional del concursant en activitats anteriors.
  
Únicament seran citats per celebrar l'entrevista, mitjançant la convocatòria corresponent i con la menció expressa de les puntuacions aconseguides, aquells aspirants, la puntuació dels quals, sumats els mèrits amb el màxim possible de l'entrevista, arribe com a mínim 20 punts.
  
Huitena. Regles per a l'aplicació de mèrits i qualificació de les proves
  
8.1. Valoració de mèrits.
  
El tribunal qualificarà els mèrits al·legats i acreditats documentalment pels aspirants, sempre que s'hagen contret abans de la data de la fi del termini de presentació d'instàncies, aplicant estrictament els que consten en la base setena.
  
Es tindrà en compte el que estableix el Reial Decret 364/1995, de 10 de març, Reglament General d'Ingrés del Personal al Servici de l'Administració General de l'Estat i de Proveïment de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; l'establit en el Decret 33/1999, de 9 de març, del Govern Valencià, pel qual s'aprova el Reglament de Selecció, Proveïment de Llocs de Treball i Carrera Administrativa; i així mateix el contingut de la Llei 6/1999, de 19 d'abril, de la Generalitat Valenciana, Policies Locals i de Coordinació de Policies Locals de la Comunitat Valenciana.
  
No es valoraran com a mèrit aquelles titulacions que figurassen com a requisit per al proveïment del lloc de treball, ni aquelles que fossen imprescindibles per a la consecució d'altres de nivell superior.
  
En la valoració de la antiguitat es negligiran les fraccions de temps inferiors a l'any.
  
Quan es tracte de cursos de durada inferior a la mínima contemplada en l'apartat 7.1.5. a), la puntuació s'obtindrà per la suma del còmput d'hores i/o assistència d'aquests.
  
Els cursos organitzats i impartits per l'IVASP, realitzats ans de la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior, o altres ministeris o conselleries relacionats amb la funció policíaca o organismes anàlegs, escoles de policia de las corporacions locals o de comunitats autònomes, totes dues expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de valoració.
  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No podran ser puntuats si ja es tingueren en compte a efectes de titulació acadèmica per a promoció interna.
  
8.2. Qualificació de les proves.
  
En les proves psicotècniques i el reconeixement mèdic, els aspirants seran qualificats pel tribunal d'aptes o no aptes, segons els informes o certificats emesos pels assessors especialistes o facultatius corresponents.
  
La qualificació de l'entrevista s'adoptarà sumant l'atorgada per cadascun dels membres del tribunal i dividint el total pel nombre d'assistents d'aquell.
  
En calcular la qualificació hauran de ser rebutjades totes les puntuacions màximes i mínimes quan entre elles hi haja una diferència de 4 punts o més. Servirà, en aquest cas, com a punt de referència, la puntuació màxima obtinguda.
  
L'ordre de prioritat per a l'adjudicació de places es determinarà per la qualificació definitiva, que serà el resultat de sumar la puntuació total obtinguda en la valoració de mèrits al·legats a la qualificació de la prova objectiva i de l'entrevista personal.
  
En cas d'igualtat, es resoldrà en atenció a la major puntuació obtinguda en l'apartat de formació i, si persistís, es tindrà en compte la data d'ingrés als cossos de policia local de la Comunitat Valenciana. S'adjudicarà el lloc al sol·licitant de major antiguitat. Si encara així persistís, se dirimirà atenent els cognoms dels aspirants afectats, per aplicació de l'ordre alfabètic, que s'iniciarà per la lletra V, determinada en el sorteig fet el 13 de febrer de 2004.
  
8.3. Publicitat de la baremació de mèrits i de les qualificacions.
  
Un cop baremats els mèrits, el tribunal exposarà al públic la puntuació obtinguda pels aspirants en la fase de concurs, perquè durant els 10 dies hàbils següents, formulen les al·legacions o sol·liciten les correccions que estimen pertinents pel que fa a la baremació.
  
Les qualificacions es faran públiques el mateix dia en què siguen acordades, al tauler d'anuncis del Servei de Recursos Humans.
  
Novena. Relació d'aprovats, presentació de documents, nomenament i presa de possessió
  
9.1. Relació definitiva d'aspirants aprovats.
  
Resoltes les possibles al·legacions i correccions, si n'hi ha, el tribunal dictarà resolució en la qual fixarà la relació definitiva d'aspirants aprovats per ordre de puntuació. Aquests no podran passar el nombre de places convocades. Elevarà l'esmentada relació a la presidència de la corporació perquè, prèvia presentació pels interessats de la preceptiva documentació, atorgue els corresponents nomenaments de funcionaris en pràctiques. Remetrà alhora a aquesta autoritat l'acta de l'última sessió en què hauran de figurar, per ordre de qualificació, tots els opositors que havent superat les proves excedisquen el nombre de places convocades.
  
9.2. Presentació de documents.
  
Els opositors proposats presentaran a la Secció de Recursos Humans de l'Ajuntament, durant el termini de 20 dies naturals comptadors a partir de l'endemà de publicació de la qualificació definitiva, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Certificat dels servicis prestats a l'ajuntament d'origen, ocupant com a funcionari de carrera plaça d'agent de l'escala bàsica de policia local durant dos anys com a mínim.
  
9.2.2. Còpia del document nacional d'identitat, acompanyat de l'original per a la seua compulsa.
  
9.2.3. Declaració jurada de no haver estat separat per expedient disciplinari del servici de qualsevol administració o ocupació pública.
  
Així mateix presentaran declaració de compatibilitat i de no percepció d'havers passius.
  
9.2.4 Còpia compulsada dels permisos que habiliten per a la conducció de vehicles automòbils i motocicletes destinats al servici d'urgències o emergències.
  
9.3. Pèrdua del dret al nomenament.
  
Quan algun o alguns dels aspirants aprovats renuncien a continuar en el procés de selecció o siguen exclosos d'aquest per no tenir cap dels requisits exigits, no presentar la documentació o per falsedat d'aquesta o per no superar el curs selectiu, s'anul·laran les actuacions respecte d'aquests, i això sense perjuí de la responsabilitat en què, si escau, puguen haver incorregut. El tribunal podrà proposar llavors la inclusió en la relació d'aprovats del mateix nombre d'aspirants que hagen superat les proves realitzades que el d'exclosos per les anteriors causes.
  
9.4. Nomenament, cessament correlatiu i presa de possessió.
  
9.4.1. Les persones nomenades cessaran, a tots els efectes, en els llocs de treball que ocupaven i prendran possessió en la plaça obtinguda dins dels 15 dies següents al moment de cessament a l'ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.
  
Si no prenen possessió de la plaça durant el termini assenyalat, quedaran en la situació de cessants.
  
9.4.2. El còmput dels terminis de cessament i presa de possessió s'iniciarà quan acaben els permisos o llicències que, si escau, hagen estat concedits als interessats. A tal efecte, els aspirants aprovats donaran trasllat, per escrit, d'aquests permisos o llicències a l'ajuntament convocant, que podrà acordar, mitjançant resolució motivada, la suspensió del gaudi d'aquests.
  
9.4.3. L'ajuntament de procedència podrà ajornar el cessament en aquest dels funcionaris que hagen obtingut plaça per mobilitat en un altre distint, mitjançant resolució motivada, quan concórreguen necessitats del servici, i per un període de temps no superiora 20 dies hàbils, cosa que comunicarà a l'ajuntament convocant.
  
9.4.4 A tots els efectes, el termini que hi haurà entre el cessament i la presa de possessió es considerarà com a servici actiu. Així doncs i pel que fa al guany de percepcions econòmiques durant el termini possessori, s'aplicarà el que disposa la disposició addicional del Decret 88/2001, de 24 d'abril.
  
9.5. Efectes del cessament i la presa de possessió.
  
9.5.1 Les persones nomenades s'integraran plenament al nou ajuntament, que queda subrogat en els drets que tinguessen reconeguts de grau i antiguitat. El personal nomenat se sotmetrà al règim estatutari d'aplicació a la nova corporació, en què queden en situació de servici actiu.
  
9.5.2. Els funcionaris que ocupen llocs oferits per mobilitat cessaran a tots els efectes com a funcionaris en l'ajuntament de procedència.
  
Deu. Incidències
  
El tribunal queda facultat per resoldre els dubtes que es presenten i per prendre els acords necessaris per al bon ordre de l'oposició en tot allò no previst en aquestes bases.
  
Onze. Facultat de l'Alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Dotze. Impugnacions
  
La convocatòria, les seues bases i tots els actes administratius que es deriven d'estes i de les actuacions del tribunal podran ser impugnats pels interessats en els casos i en la forma previstos en la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).
  
Concretament, contra les qualificacions del tribunal, exclosa la valoració de mèrits pròpiament dita (el règim d'al·legacions i correccions de la qual es troba en la base 8.3), a partir de la seua publicació, els aspirants podran presentar:
  
- Dins del termini de 48 hores, les reclamacions o al·legacions que estimen oportunes, que seran resoltes pel mateix tribunal.
  
- Dins del termini d'un mes, recurs d'alçada, que serà resolt pel president de la corporació.
  
Tretze. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública; el Reial Decret 364/1995, de 10 de març, pel qual s'aprova el Reglament General d'ingrés del Personal al Servei de l'Administració de l'Estat; Llei 6/1992, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de totes els escales i categories de les policies locals i auxiliars de policia local de la Comunitat Valenciana, i normativa de desplegament; Decret 33/1999, de 9 de març, del Govern Valencià; i preceptes subsistents de les disposicions de desplegament del Decret 152/1991, de 29 d'agost.
  
Proves d'accés a places d'agents de la policia local
  
Torn de mobilitat
  
ANNEX I
  
Quadre d'exclusions mèdiques
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió:
  
2.1. Agudesa visual sense correcció inferior als dos terços de la visió normal en ambdós ulls.
  
2.2. Hemianòpsia completa i absoluta.
  
3. Oïda i audició:
  
Agudesa auditiva que supose una pèrdua entre 1.000 i 3.000 hertzs a 45 decibels, o de 6.000 hertzs a 45 decibels.
  
4. Aparell locomotor:
  
Qualsevol patologia òssia d'extremitats que produesquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, les xifres no han d'ultrapassar en repòs els 170 mmHg en pressió sistòlica i els 95 mmHg en pressió diastòlica: a juí del metge facultatiu, es podrà repetir la prova quan concórreguen circumstàncies que així ho aconsellen.
  
Varices ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori:
  
Broncopatia crònic obstructiva. El neumotòrax espontani (en més d'una ocasió).
  
7. Sistema nerviós:
  
Epilèpsia, alcoholisme i toxicomanies.
  
8. Pell i fàneres:
  
Cicatrius que produesquen limitacions funcionals.
  
9. Altres processos patològics:
  
Malalties immunològiques sistemàtiques. Intoxicacions cròniques. Hemopaties greus.